From: cicic@cc.uow.edu.au (muris cicic)
Subject: Pismo prijatelju 2 - Serbo-croatian
Keywords: pismo
Organization: University Of Wollongong
Date: Wed, 15 Apr 92 11:04:25 GMT

Miki,
zdravo opet.  Citajuci tvoju poruku ne mogu da izbjegnem utisak da oba 
imamo dobre namjere, ali definitivno se razilazimo u stavovima oko Jugo-
krize.  Mislim da je beznadezno da se ubjedjujemo u bilo sta (mozda 
mozemo ramijeniti poneku poruku ovim putem, tako samo prezentiramo svoje
misljenje bez pokusaja ubjedjivanja), bolje je da izbjegavamo doticnu temu.

> Zelim da ti kazem nekoliko stvari.

Mislio sam da nista ne komentarisem vise, ali par "stvari" iz tvoje poruke
me navelo na pomisao da neke od mojih stavova ti ili nisi cuo, ili ih nisi
razumio, ili ih ja nisam dobro interpretirao:

> Prvo, nasa danasnja 'diskusija' je zavrsila potpuno isto ka i sve diskusije sa
> mojim ocem. Vas dvojica stojite na potpuno istim stanovistima samo na suprotnim
> stranama. Glavna je teza da je za sve , apsolutno sve kriva ona druga strana.
> A ja mislim da ni u jednom dispute-u nije samo i iskljucivo kriva jedna strana.
> Takva stanovistva nikako ne mogu da vode demokratskom dijalogu niti miroljubivom
> resenju. Ona vode samo siroj konfrontaciji kao nazalast u nasoj jebenoj jugi.
> Ocigledno je da sam ja negde u sredini, inace se ne bih svadjao sa obojicom.
> Ta  i iskljucivo ta pozicija vodi u dijalog i moguci kompromis.

Najvaznije u svemu ovome je predmet spora. Ja taj predmet definisem kao
koncept razbijanja Jugoslavije radi stvaranja velike Srbije, zapocet dolaskom
Milosevica na vlast i definisan u Memorandumu SANU.  Plan je bio vrlo 
vidljiv od pocetka i ukljucivao je sva mjere, koje su vremenom izasle na
vidjelo (Kosovo, Vojvodina, mitinzi, stvaranje "ustasa", "fundamentalista",
propagandisticku histeriju, slovenacki separatizam, hrvatsku genocidnost,
hapsenja na mitinzima, prebijanja-izolacije, pozivanje na istorijska prava,
ciscesnja teritorija i preseljenja citavih oblasti itd.)  Pri tom je koristeno
sve sto moze posluziti na tom putu : lazi, histerija, falsifikovanje cinjenica,
progon svih istini sklonih ljudi, naoruzavanje, usmjeravanje i priprema 
armije.  Vremenom su mrznja i nacionalizam postali normalna stvar u Beogradu,
jer sta ces nego mrziti "ustase", separatiste, "silovatelje" (Kosovo) i
genocidne fasiste (Hrvatska i Kosovo).  A sve je zapravo jedna velika laz:
nikad nije bilo ni silovanja ni genocida na Kosovu (samo jedan sistem
tipicne komunisticke vladavine avangarde, koji je uvijek dozvoljavao da 
malo Srbi "natezu" Albance, pa onda malo obratno, vec kako drug Sekretar
odluci), nema cak ni danas u Hrvatskoj nikakvih ustasa (cak ni ona 
evidentna klanja nisu uradili Paragini momci, nego regularni teritorijalci),
ne postoji nikakva genocidnost hrvatskog naroda, Slovenci nisu imanentni 
separatisti nego gledaju svoj interes, ne postoje nikakvi fundamentalisti ni 
Turci u Bosni. I sto je najvaznije, niko od njih nije dirao Srbe zato sto su
Srbi, nego smo svi kao gradjani bili jebena stranka u sistema nepravne
drzave i voluntaristickog upravljanja.  Kad se ovo zna, a potpuno je nesporno,
onda citav sistem i politika srpskog populizma padaju u vodu - odnosno,
razotkrivaju se u svojoj srzi i iskonskom cilju.  Kao sto vecina popova ne
vjeruje u boga, tako ni Milosevic i ne pretenduje da je sve ovo istina -
kad postane beznadezno, on mijenja i teme i taktiku : vise niko ne spominje
silovanja i genocid na Kosovu (a nista se nije promijenilo), uskoro nece 
vise biti ustasa na Beograd TV itd.  Sta je njemu vazno, je da tvoj otac i 
ti vjerujete, ili barem da imate neki argument da ga slijedite, a sta je
stvarno, nema veze.  Ono u sta on vjeruje je : prvo -njegov vlastiti interes,
i drugo - interes srpskog naroda kako ga on vidi.

Dakle, ne radi se ni o kakvom sporu u kome bi tvoj otac i ja bili na 
suprotnim stranama, a ti u nekoj sredini.  Radi se o provodjenju fasistickog
i nacionalistickog plana, koji ukljucuje sirenje mrznje, naoruzavanje, 
ciscenje teritorija, ubijanja, klanja, i drzanje u podredjenom polozaju
svih onih koji nisu Srbi (vidi Kosovo).  Tvoj otac odobrava tu politiku
i on je nasao opravdanje i razloge za to.  Ja ne optuzujem nikakvu
drugu stranu, jer ona ne postoji.  Zato i ne mogu biti iskljuciv, ja branim
istinu i vlastito dostojanstvo kao zivi svjedok dogadjaja.  

Iskreno, ne vidim nikakvu tvoju srednju liniju - i za tebe su Slovenci
separatisti, Albanci silovatelji, Hrvati ustase, Alija fundamentalista
(koristio sam samo tvoje navode), a to je kljucni momenat, ako si spreman
da to povjerujes, onda slijedi sve ostalo,  Zato sam rekao da je to ustvari
podrzavanje Milosevica, sustinski nema razlike.  Ja imam jos nekoliko
prijatelja koji pokusavaju naci opravdanje na toj liniji, oni osjecaju
da nesto nije u redu i izjasnjavaju se kao anti-milosevicevci, ali to nije
dovoljno, to pretpostavlja i drugaciju politicku liniju.  Ne moze se reci ja 
sam protiv Milosevice, ali Hrvati su ustase, tu nesto ne stima, ni logicki, ni
fakticno,  Ali, ni fakti nisu sto su bili... 

> Mi mozemo  pricati ko je vise kriv ili ko je poceo kao sto to cesto
> ponavljas, ali nas to vrlo jednostavno moze dovesti cak do Adama i Eve ali
> ne i do resenje krize..

Ja ne pricam u istorijskom kontekstu, ja samo razmatram koncept stvaranja
velike Srbije.  A on nije zapoceo napadom na Hrvatsku, on je zapoceo
Memorandumom - ponavljam ti stoti put da je tad Tudjman bio u zatvoru,
komunisti na vlasti u Hrvatskoj, Bosni, Makedoniji itd.  Vrlo brzo
Suvar je postao ustasa, Jelena Lovric (novinar koji danas napada Tudjmana)
je postala ustasa itd.  Hrvatska je u ovom kontekstu periferni igrac.  A
ako spominjes rjesenje, ono ce se postici samo eliminisanjem uzroka, tj
Milosevica i njegove politike, ali o tome kasnije.

> Drugo, tvrdnja da je ceo jedan narod genocidan je najfasistickija moguca. Ja 
> ne mogu to prihvatiti jer nijedan narod nije (ti si cini mi se spomenuo i rec
> genetski) genocidan, pa ni srpski.

Ja to nisam rekao.  Sto jesam rekao je da taj narod podrzava zlocinacku
politiku, nadajuci se da ce mu ona volsebno donijeti neke prednosti, pa ce 
se onda sve zaboraviti.  I zato je taj narod kriv, kao sto je bio kriv
njemacki narod podrzavajuci Hitlera.  I to je skupo platio.

Zasto srpski narod podrzava zlocinacku politiku, ja ne znam.  Moj kolega,
Srbin iz Amerike, tvrdi da oni to jednostavno vole, da se stalno s nekim
natezu i ratuju i istjeruju prava.  Ili su Srbi, kako kaze Raskovic, "lud"
narod u biti.  Ja stvarno ne znam.  Ali znam da necu da ucestvujem. 

> Trece, ja ipak drzim da je 'istorija uciteljica zivota'. To stari nije komuni-
> sticka i ti to najboje znas iako to olako zaboravljas. Mozda cemo poziveti 
> dovoljno dugo da istorija sa distance osvetli ove dogadjaje.

Nemoj previse racunati na to.  Pad ce biti strasan i dubok, prvenstveno za 
Srbe, a povuce i ostale za sobom.  Oni su vec platili visoku cijenu
zrtvujuci najbolje pisce i novinare, koji se nisu povinovali maksimi da je
i laz opravdana, ako je u interesu srpskog naroda. Zrtvovana je slobodna
rijec, demokratija u zacetku.  Zrtvovana je citava SANU da sluzi interesima
opravdanja zlocina, ekonomija je upropastena.  U ime srpske kulture ponovo
se ozivljavaju mitovi, deseterci i ostalo, cirilica je jedino pismo.

Srbi su postali nervozni, prznice, svadjalice, nespremni za diskusiju
i dijalog. Mediokriteti, ulizice i ljudi bez karaktera su na kljucnim
pozicijama u Srbiji.  

Srbi su u zavadi sa citavim svijetom, maltene.  U bivsoj Jugi niko nece
s njima, Evropa ih je podvrgla sankcijama, sta misle Amerikanci procitaj
u intervjuu njihovog ambasadora, poslao sam ti.

Ako su ovo preduslovi za istoriju, zakljucuj sam.

> Cetvrto, svako ko opravdava ubistva i nasilje, pod bilo kakvim uslovima ili
> motivima je za mene necovek. Ja stari definitivno nisam od tih.

To je opet tautologija, kao u slucaju podrzavanja Milosevica.  Ako Albanci
siluju, Hrvati kolju, Slovenci, fundamentalisti itd, onda ti moras da se
branis, a odbrana je nesporna i opravdana.  Drugim rijecima, svojim 
prihvatanjima ociglednih lazi, usmjerenih da opravdaju zlocine, ti
popsredno  opravdavas te zlocine.  A to je samo korak do vrsenja tih
zlocina, zasto su opet zaduzeni razni Arkani, Adzici, Dragani i pukovnici.
A lazi su toliko providne i plitke, da ih je lako razotkriti. 

> Peto i svakako najvaznije je da ni ti ni ja nismo krivi za ono sto se tamo 
> dogadja, pa iako nam verovatno domovine nece biti vise iste (sem mozda 
> Australija) nema razloga da to utice na nase prijateljstvo sve dok je sve u 
> granicama fer pleja. To sto imamo oprecna misljenja o nekim stvarima je os-
> novno geslo demokratije no ako to nemozemo prevladati bolje je onda neke teme
> izbjegavati. Pravi prijatelji trebaju ostati skupa i u teskim situacijama, i
> pored oprecnih politickih ubedjenja (sto ne mislim da je kod nas slucaj).
> Prijateljima se jebe mater ali se ne nazivaju fasistima.

OK, ali ja ne mogu sakriti da sam duboko nesrecan i depresivan zbog svega
ovoga.  Posto to  ukljucuje emocije, ja ne mogu da pojmim zasto ti prosto
odbijas da operises sa cinjenicama, makar one bile i suprotne tvom stavu.
I zato sam ponekad i agresivan, i ljut, jer ako pretendujemo da 
diskutujemo prijateljski, onda karte na sto, jebi ga.  Ne moze se ozbiljno
reci da su svi narodi u bivsoj Jugi zrtve neke propagande, pa se 
neopravdano boje Srba.  Suvise su heterogeni, Albanci i Slovenci, Bosanci,
Madjari, uzmi mene, kakve ja veze imam sa Albancima, i ne poznajem
nijednog stvarno, osim malo u vojsci, svi Srbi koje znam su mi mnogo blizi.
Zasto mi necemo da zivimo u istoj zemlji sa Srbima?  Ako hoces ozbiljno
da diskutujes sa mnom, moras imati argument, ne samo reci bilo
sta, kao na primjer to.  Argumenti i objasnjenja koje TV Beograd servira
prostom i glupom narodu (kako ti kazes) ne mogu se koristit u diskusiji
intelektualaca. Ili, zasto je cijela Evropa osudila Srbiju, tumaciti to 
nekim mracnim silama, pa Njemackim fasizmom i uticajem.  Ili odakle je jedan 
novinar rodom, koji onda opredijeli misljenje cijele zemlje.  Covjece, 
osvijesti se, ne jebu oni zivu silu, barem su toliko novinari slobodno da 
prezentiraju cinjenice i onda zakljucuju.
Ili tumacenje da je to rezultat hrvatske propagande.  Zasto jednostavno
ne pomislis: pa ne moze biti da je sve to jedna velika urota, suvise bi
bila dobro organizovana, nesto je trulo u drzavi Danskoj (Srbiji).  Prije
ili poslije ti se moras suociti sa istinom, bolje prije, pogotovo sto
imam osjecaj da si na putu, nisu u pitanju cinjenice, samo tvoja volja.

> Cijemo se sutra.
> 
> Pozdravi kuci.
> 
> PS. Izgleda da je opet bilo ili se sprema neko sranje. 
> 
Kruna svega, za mene, je Bosna.  Ti si i dalje protiv Milosevica, ali
opet njegove teze: zasto bi se neko izdvajao iz Jugoslavije kad je u njoj
vec bio, zasto ne kantoni, Alija smjera ovo ili ono.  A pri tom samo
Srbi do zuba naoruzani, spremni na rat vec odavno, u Bosni u kojoj su
uvijek bili gradjani kao i svi drugi.  Opet lazi, lazi, teorije, a sta je
ustvari?  Nema vise nikakve Jugoslavije, Alija moze samo ono sto hoce
vecina, a u Bosni je tolerancije cak i pod Turcima bilo.  

Da se razjasnimo sto se Alije tice, nisam clan stranke, nisam glasao za nju,
ne volim nacionalizam.  Znaci nema predubjedjenja, i cijenim ga samo po
djelima.  Na bazi toga pitam se: zasto si ti protiv?  Znas sta su mi rekli
ovi prijatelji (Srbi) iz Sydney-a: samo nas Alija svojom politikom moze
spasiti od rata.  Covjek je pokazao umjerenost u ovim jebenim vremenima i
pokusao spasiti JUGOSLAVIJU nekoliko puta, te Gligorov-Izetbegovic, te
konfederacija i ostali prijedlozi.  A ti ga napadas, zato sto na kraju
mora respektovti napustanje rusevina, zasta je 70% stanovnistva.  I kazes
vidi u cemu je njegova umjerenost: pa ti koristis clanak hrvatskog pisca
Aralice koji Aliju napada sto nije podrzao Hrvate u njihovoj borbi, koji
sad hoce da na Tudjmanovoj liniji nadoknadi gubitak teritorija podjelom
Bosne.  Koja kontradikcija.  A zasto?  Sto ne slijedi Karadziceve
(Miloseviceve) koncepte?  Ti si zivio u Sarajevu, ti znas da je u Bosni
fundamentalizam nemoguc, nikad nece biti nikakve prevlasti, tamo nikad
nije bilo Kosova.  To mnogi u Beogradu ne znaju, oni misle u Bosni su
Turci.  Jebes Aliju, ali ako je neko spasio ono tamo od rata do sad, to je
on.  Nazalost, ustupaka vise nema, mada i ja mislim da je bio pizda,
trebao se prije operdjeliti, Karadzicev teror se vise ne moze trpiti.

Opet, Alija nema moj kredit.  Cijenim samo djela, poslao sam ti i nekoliko
Tudjmanovih zvanicnih izjava o Jevrejima, nacionalizmu itd, nije lose da se
zna, djela i izjave su jedno, a lazi drugo.  

Na kraju, boli me glava.  Ipak, zaprepascen sam tvojim komentarom izjave
Brane Crncevica.  Procitao sam je jos jednom, i smatram da se radi o
eklatantnom fasizmu i ideologiji nacionalizma koja ga opravdava.  Tu je
opravdanje za sve zlocine, a bazirano naravno na istoriji (mitovi itd).
Saljem ti i tu poruku u prilogu, ako je i dalje ne nalazis za ludacki
fanatizam i nacionalizam, onda je dzaba sve sto sam pisao.  Pazi, radi se 
o renomiranom pjesniku, piscu, "humanisti", popslaniku i predsjedniku
matice.
Zdravo, Cicic.


Newsgroups: soc.culture.yugoslavia